cyanic-selkie/wikianc huggingface dataset:
קשת אקה הומו
קשת אקה הומו (בלטינית: Ecce Homo; בספרות העברית נהגה גם אקסה הומו; בעברית: "הִנֵּה הָאִיש") היא קשת אבן גדולה, הנמצאת בירושלים וחוצה את רחוב ויה דולורוזה בצמוד למנזר האחיות ציון, בין התחנה השנייה לתחנה השלישית. קשת זו היא הפתח המרכזי בשער בעל שלושה פתחים, שהצפוני בהם משולב בקפלת התפילה של המנזר. הקשת הדרומית שולבה כנראה בבניין ששכן מעבר לכביש, במקום בו הייתה בעבר אכסניה לעולי רגל מוסלמים מהודו, אך לא נותר ממנה שריד. הקשת כוללת מבנה שאורכו 18.94 מטר, רוחבו כ-3.71 מטר, וגובה (המשוחזר) 11.2 מטר. בחזית הקשת הפונה מזרחה הוצבו ארבעה עמודים בחזית כל אחת מהאומנות שבין הפתחים. בצד הפונה מערבה אל פנים העיר הותקנו גומחות לפסלים.
המחתרת הדנית
הרקע לכיבוש דנמרק במלחמת העולם השנייה
מדיניות זו העידה על השלמה של ההנהגה הדנית עם חוסר יכולתה לבלום את עוצמתו של הרייך השלישי, וניסיון לצמצם את הנזקים שיגרמו על ידי מדיניות של שיתוף פעולה. בתוך מפלגת השלטון הסוציאל-דמוקרטית נשמעו גם קולות בודדים של התנגדות לקו מדיני תבוסתני זה. בולט מתוכם קולו של ההיסטוריון פרופ' הארטוויג פריש שכיהן באותה התקופה כראש הסיעה הפרלמנטרית של המפלגה, אשר כתב ספר, עוד בשנת 1934, המבקר את מדיניות הממשלה הנייטרלית ואת הנאציזם תחת הכותרת "מגפה מעל אירופה".
פעולות
בסופה של המלחמה התנועה המחתרתית המאורגנת בדנמרק רשמה לזכותה הצלחות רבות, למרות שלמעלה מ-850 מחבריה נהרגו במהלך בשל חברותם במחתרת, תוך כדי פעולות, בכלא או במחנות ריכוז.
התנגדות דנית מחוץ לגבולות דנמרק
השירות הדיפלומטי הדני ביצע מרידה בקו שיתוף הפעולה שנכפה על הממשלה על ידי הנאצים. בין מנהיגי תנועה זו בלט ציר דנמרק בוושינגטון, הנריק קאופמן, שהכריז ביום כיבושה של דנמרק כי הוא "ממשיך לייצג את המלך ואת ארצו, ויפעל לשחרורה". ב-9 באפריל 1941, בדיוק שנה לאחר כיבוש דנמרק, חתם הנריק על חוזה עם ממשלת ארצות הברית, שבו התחייבה ארצות הברית להגן על שטח גרינלנד אשר תחת מרות ממלכת דנמרק, עד לשחרורה של דנמרק. הסכם זה איפשר לארצות הברית הקמת בסיס צבאי באי שהיה בעל חשיבות אסטרטגית. מרבית הצירים הדניים הלכו בעקבותיו של קאופמן, ביניהם הציר בלונדון - הרוזן ראבנטלוב, והציר באיסלנד, אשר הכריזה על ביטול איחוד הכתר עם הכתר הדני, ועל כינונה כמדינה ריבונית. מלבד הפעולה הדיפלומטית, הוקמה ביוזמת העיתונאי אֶבּה מוּנק רשת מודיעין חשאית, שמרכזה היה בסטוקהולם אשר סיפקה מודיעין עבור הבריטים. הפעולה ההתנגדותית החשובה ביותר שנעשתה על ידי דנים מחוץ לגבולות דנמרק הייתה הצטרפות הצי-המסחרי של דנמרק למאמץ המלחמתי של בעלות הברית. 90% מהצי המסחרי של דנמרק, שעמד לפני המלחמה על 200 ספינות בעלות קיבולת משותפת של למעלה ממיליון טון, הפליגו עם 5000 מלחים לנמלי בעלות הברית. במהלך המלחמה טובעו כ-60% מספינות אלו, ולמעלה מ-600 יורדי-ים דניים מצאו את מותם בשירות בעלות הברית. באביב 1942 ברח כריסטמאס מלר, מנהיג המפלגה השמרנית הדנית לבריטניה והקים שם את "המועצה הדנית", שלא הייתה בעלת מעמד של ממשלה גולה, אולם מונתה על הפצת שידורים בשפה הדנית, וקיימה קשר עם המחתרת בדנמרק עצמה.
Bebe
רקע והכרזה
רקסה החלה לעבוד על האלבום בדצמבר 2021, השיר הראשון שנכתב לאלבום הוא "Seasons", אשר נוצר בהשראת השיר "Landslide" של פליטווד מק. מגזין "רולינג סטון" תיארה את הסגנון המוזיקלי של האלבום כשילוב של "פופ שנות השבעים, הליריקה של סטיבי ניקס וצלילי דאנס-פופ המוכר יותר של רקסה", כמו גם "השמחה, הגבוהה ביותר" שלה עד כה, שכן רקסה עישנה מריחואנה לעיתים קרובות בזמן הכנת האלבום, והוציא את הסינגל "Satellite" ביחד עם סנופ דוג ב-20/4, 20 באפריל.
מייק ברונר
ביוגרפיה
באולימפיאדת מונטריאול (1976) זכה ברונר בשתי מדליות זהב לאחר שגילח את ראשו, במשחה ל-200 מטר פרפר בשיא עולם חדש של 1:59.23 דקות, שיפור לשיא הקודם של רוג'ר פיטל ממזרח גרמניה שנקבע חודש וחצי לפני כן ועמד על 1:59.63 דקות (פיטל שבר את שיאו של מארק ספיץ והיה לשחיין הראשון בהיסטוריה ששחה משחה זה מתחת ל-2 דקות). הזוכים הנוספים במדליות היו חבריו לנבחרת סטיב גרג (1:59.54 דקות) ואלוף העולם ביל פורסטר (1:59.96 דקות), פיטל סיים במקום רביעי (2:00.02 דקות). מדליית זהב נוספת במשחה שליחים 4x200 מטר חופשי ביחד עם ברוס פורניס, ג'ון נייבר וג'ים מונטגומרי בשיא עולם חדש של 7:23.22 דקות, לפני ברית המועצות (7:27.97 דקות) ובריטניה (7:32.11 דקות). כשחיין ראשון הוא שחה את המשחה בתוצאה של 1:52.35 דקות.
בשיא כושרו ניבחר ברונר לייצג את ארצות הברית באולימפיאדת מוסקבה (1980) בשלושה משחים אך הוא לא השתתף בה בגלל החרם האמריקאי.
אדוארד אדוארד
עלילה
בסוף הבלדה, האם שואלת על עתידה: "ולאמך הורתך, זו אמך יקירה, מה בפיך, הגידה נא, בני הה?". לפתע, הבן מטיל על אימו קללת גיהנום: "קללת גיהנום לך בפי למארה כי לחשת המזימה על אוזני, הה!"
בלדות רצח
הבלדה היא דוגמה אופיינית לתת-סוגה של בלדות עממיות המכונה "בלדות רצח". בלדות כאלו מספרות סיפור רצח או הריגה, תכופות של בן-משפחה, אהוב רומנטי או מכר קרוב אחר של הרוצח. הרוצח בדרך-כלל מנסה להסתיר את פשעו או להימלט מעונש, אך האמת נחשפת, לפעמים בשל יסורי חרטה ווידוי של הרוצח, ולפעמים בדרכים פתלתלות ואף כשופות. בלדות רצח לפעמים בנויות כמונולוג של הרוצח המתוודה על פשעו, או כדיאלוג בין הרוצח לדמות אחרת החוקרת אותו.
שמואל ארנפלד (הנכד)
במטרסדורף
ארנפלד למד תורה מפי הרב מאיר אריק והרב יוסף ענגיל, ואף קיבל סמיכה לרבנות מהם. בגיל 21 מילא את מקום אביו שחלה בראשות הישיבה.
בארצות הברית
לאחר הגעתו, הקים מחדש את הישיבה שניהל במטרסדורף, בהתחלה בלואר איסט סייד ולאחר מכן בבורו פארק. הנהלת הישיבה עברה בשנת 1942 לידי חתנו, הרב שמואל בנימין פישר.
פסגת סנטינל (אלסקה)
מקור השם
"סנטינל" משמעו באנגלית "זקיף" או "שומר".
סיפורים מפחידים שמספרים בחשיכה (סרט)
פיתוח
בשנת 2013, חברת ההפקה "CBS Films" רכשה את זכויות ההפקה לסדרת ספרי האימה לילדים מאת אלווין שוורץ, "סיפורים מפחידים שמספרים בחשיכה", מתוך כוונה להפיק אותו כסרט עלילתי באורך מלא. בשנת 2014, נודע שהסופר ג'ון אוגוסט יכתוב את התסריט של הסרט עבור "CBS Films".
שרגא פייבל מנדלוביץ'
חייו ופעולותיו
כמו כן, עמד הרב מנדלוביץ' בקשר עם גדולי ישראל באירופה, ובעיקר עם ה'חפץ חיים', בנוגע לצורת החינוך הראויה בארצות הברית ובנוגע לשאר הבעיות שעמדו על הפרק באותו הזמן. בין השאר ניסה הרב מנלוביץ' להפעיל את השפעת ה'חפץ חיים' על הגאון רבי אלחנן וסרמן הי"ד שיעקור לארצות הברית ויעמוד בראשות ישיבתו. רבי אלחנן נסע אכן לארצות הברית לבדוק אפשרות זו, אך בסופו של דבר מינוי זה לא יצא לפועל.
פרמסווארה
נפילת סינגפורה
התעודות המלאיות שעוסקות בחורבן סינגפורה ובריחת המלך האחרון שלה מתחילות בהאשמת איסקנדר שאה בניאוף עם אחת מפילגשותיו. כעונש, החליט המלך לחייב אותה לצעוד ברחוב בעירום. אביה של הפילגש, סאנג רג'ונה טאפה שהיה פקיד בבית המשפט של המלך, החליט לנקום בו ושלח למלך מג'פהיט מסר בו כתב כי אם יבחר לפלוש לסינגפורה, הוא יתמוך בו. בשנת 1398 שיגרה מג'פהיט צי מלחמה של 300 ספינות גדולות וכן מאות קטנות יותר, עליהן היו 200 אלף לוחמים. עם הגעתם, הם נלחמו במגנים מחוץ למצודה לפני שהאחרונים נסוגו אל תוך החומות. הכוח הפולש הטיל מצור על העיר וניסה שוב ושוב להבקיע את המצודה, שהוכחה כבלתי חדירה.
בירה
מכיוון שהמרכיבים לבירה שונים ממקום למקום ובתרבויות שונות, כך גם המאפיינים של התוצר הסופי, כמו טעם, ריח וצבע משתנים.
נשים בשלניות בירה במצרים
ישנן הוכחות שנשים לקחו חלק גדול בבישול הבירה במצרים, בייחוד בשלבי טחינת הדגנים. המצרים ייחסו את ייצור הבירה לאלה חתחור, מקדש דנדרה שלה נחשב כ"מקום השכרות". חתחור הייתה ידועה גם כ"גברת השמיים" ונקשרה לא פעם לצדדים המענגים של החיים כגון מיניות, אושר ומוזיקה. אחד מתפקידיה החשובים היה להיות האלה המגינה על הנשים שבישלו את הבירה. הסיבה למעורבותן של נשים בהכנת הבירה קשורה ככל הנראה לתהליך ההכנה הניתן לביצוע באמצעים ביתיים. זאת בניגוד לתהליך הכנת היין שהיה ארוך יותר נדרש לאמצעים חוץ-ביתיים, ונותר כתפקיד גברי.
מסופוטמיה
שתיית בירה נחשבה למעשה חברתי. הוכחה לכך הם ממצאים המעידים על שתיית בירה דרך קשיות שתיה מכד משותף. השימוש בקשית נעשה כדי להימנע משתיית המשקעים בבירה.
רכיבים תזונתיים
הבירה המיוצרת לרוב משעורה, עשירה בפחמימות ובוויטמינים מקבוצה B. בבירה מינרלים חשובים לבריאות האדם כגון: אשלגן, מגנזיום ואבץ. לבירה כמשקה חריף (כל עוד היא נצרכת בכמות המומלצת) השפעה חיובית על מצב הרוח. מחקר שנערך במחלקה למטבוליזם ותזונה במכון הגבוה לחקר המדעים באוניברסיטת מדריד שבספרד, הראה כי שתיית בירה משפרת את ספירת תאי הדם הלבנים, ריכוז ההמוגלובין ורמות הציטוקינים, ובכך מסייעת לגוף להתמודד עם מחלות. מחקר נוסף שנערך במקביל בכמה מדינות (סקוטלנד, גרמניה וצרפת) אישש כי האתנול שבבירה מסייע להורדת רמות הפיברינוגן וצמיגות הפלזמה.
סנדרו וגנר
קריירת מועדונים
בקיץ 2016 חתם וגנר בהופנהיים. וגנר היה חלק חשוב בכך שהקבוצה סיימה את עונת הבכורה שלו בקבוצה, עונת 2016/2017 בבונדסליגה במקום הרביעי והבטיחה מקום במוקדמות ליגת האלופות. וגנר שיתף פעולה בהתקפה בעונה זו עם קרם דמרביי ועם אנדריי קרמריץ', והבקיע 11 שערי ליגה.
קריירה בינלאומית
לוגנר שמונה הופעות וארבעה שערים במדי נבחרת גרמניה בכדורגל עד גיל 21. בשנת 2009 השתתף עם נבחרת זו באליפות אירופה בכדורגל עד גיל 21 - 2009, וזכה עם הנבחרת בטורניר, לאחר שהבקיע צמד בניצחון 0–4 על נבחרת אנגליה במשחק הגמר. במאי 2017 זומן וגנר לסגל נבחרת גרמניה לגביע הקונפדרציות 2017 על ידי המאמן יואכים לב. וגנר ערך את הבכורה במדי נבחרת גרמניה הבוגרת ב-7 ביוני 2017 במשחק ידידות השהסתיים בתיקו 1-1 מול נבחרת דנמרק, כאשר פתח בהרכב והוחלף בדקה ה-66 על ידי יוליאן בראנדט. שלושה ימים לאחר מכן, הבקיע סנדרו את שעריו הראשונים במדים הלאומיים, כשפתח בהרכב מול נבחרת סן מרינו והבקיע שלושער בניצחון של גרמניה בתוצאה 0–7 במסגרת מוקדמות מונדיאל 2018. לאחר שלא זומן למונדיאל 2018 הודיע וגנר על פרישה מנבחרת גרמניה ואמר שבכוונתו להקדיש את כל כולו לבאיירן מינכן.
לכס (דיאלוג אפלטוני)
במקום להשיב לשאלה, סוקרטס שואל מה אמור האימון להחדיר לילדים. לאחר שהוסכם כי האימון אמור להחדיר להם מידות טובות, ובייחוד אומץ לב, סוקרטס דן עם לכס וניקיאס מהו אומץ לב באמת.
מגיהנום לגיהנום
עלילה
בשנת 1941 כובשים הנאצים את העיר הפולנית קיילצה. הדמות הראשית, לפני שנשלחה למחנה ריכוז, מעניקה את בתה למשפחה פולנית שילדה מת לאחרונה. כאשר חלפה המלחמה, האסירה לשעבר חוזרת לעיר הולדתה ורוצה שבתה תחזור, אך הילדה גדלה בלי לדעת מי היו הוריה האמיתיים. סתירות פנימיות וחוויות רוחניות עמוקות מעמידות את הגיבורים במצב אכזרי של בחירה.
העלמות בפיניקס
עלילה
בקלטות שנמצאו אין מענה לשאלה מה קרה בטווח שבין המקום שבו הסתיימה הקלטת הנוספת, לבין מקום נטישת הג'יפ. סופי טוענת שג'וש לא היה משאיר את המצלמה ברכב מבלי לצלם את המשך המסע, וכנראה הייתה להם מצלמה נוספת. היא פונה ללואיזה מורנו, המורה לקולנוע בבית הספר המקומי, אך ללואיזה אין רישומים של שימוש במצלמות מלפני 20 שנה. סופי מוצאת באינטרנט ראיון טלוויזיה שנערך עשר שנים אחרי ההיעלמות עם המושל לשעבר סיימינגטון, שהודה ששיקר במסיבת העיתונאים כדי להרגיע את הציבור, אך סבר כמו אחרים שמדובר בחללית של חוצנים. היא מנסה לראיין את מי שהיה דוברו של המושל, אך הלה מסרב לדבר איתה. מאוכזבת, סופי עוזבת את פיניקס, לא לפני שהוריה מספרים שהיעלמותו של ג'וש הביאה לגירושיהם.
המצלמה נראית מופנית כלפי החלל החיצון, צונחת חזרה אל הקרקע, ומצלמת שקיעה שעל הרקע שלה עולות כתוביות המספרות את תעלומת "אורות פיניקס" שלא נפתרה, בעוד רשויות החוק ממשיכות להכחיש קשר בין האורות להיעלמותם של ג'וש, אשלי ומארק. זהו למעשה סוף הסרט התיעוד שסופי בישופ הפיקה על היעלמות אחיה וחבריו.
פולה (אי)
באי מתגוררים דרך קבע כ-40 תושבים, והוא המערבי ביותר באיי שטלנד.
וומבט מצוי
וומבט מצוי (שם מדעי: Vombatus ursinus; ידוע גם כוומבט קירח-חוטם או כוומבט גס-שיער), הוא מין כיסאי בינוני וכבד שאנדמי ליבשת אוסטרליה, ומהווה מין יחיד בסוגו. תואר מדעית לראשונה בשנת 1800 על ידי הזואולוג האנגלי ג'ורג' שאו, ולו שלושה תת-מינים. הוומבט המצוי הוא אחד מתוך שלושת המינים הקיימים כיום במשפחת הוומבטים. האטימולוגיה של שמו המדעי, היא כדלהלן: Vombatus - מתייחס לכינוי של הכיסאי על ידי הילידים האבוריג'ינים בני שבט האורה אשר גם הפך לשמו הרשמי;  ursinus - מרמז לכך שהאירופאים הראשונים שנתקלו ביצור הזה ביבשת החדשה סברו שמדובר בגור דובים.
אנטומיה ומראה
הוומבט המצוי מזכיר מאוד במראהו "דובי" קטן: הוא כבד וחסון עם גוף קצר דמוי חבית, רגליו גסות ועבות, וראשו הקצר רחב ומעוגל. הוא בעל צוואר קצר וחזק וכתפיים מוצקות וזנב קטנטן המוסתר לרוב בפרווה. העיניים שלו קטנות למדי, האוזניים קצרצרות ומעוגלות, והאף עגול וקירח משיער. לכל אחת מארבע הגפיים הקצרות שלו, יש טפרים חזקים וארוכים המשמשים אותו לחפירה. הפרווה של הוומבט המצוי עבה, צפופה וגסה, והיא עשויה להיות בצבע חום בהיר, חום כהה, חום-אפרפר, קרם, חולי, אפור-כסוף, או אפילו שחור מבריק. בדרום מדינת ויקטוריה האוסטרלית, יש מושבה קטנה של וומבטים אפרפרים-לבנבנים, וידוע גם על פרטים לבקנים. צבע הפרווה עשוי להיות מושפע מצבע הקרקע עקב השהות הממושכת של הוומבט בתוכה; בקרקע של חימר למשל, פרוות הוומבט תהיה אדמדמה. אף על פי שצבע הפרווה אחיד לעיתים קרובות, בדרך כלל פלג הגוף האחורי נוטה להתכהות, והצוואר, החזה והגרון בהירים.
אבי פיאמנטה
קריירה מוזיקלית
בשנות השבעים החל להופיע עם אחיו יוסי שניגן על אורגן בהופעות כשהוא מנגן עם חליל צד, (ופעמים אף עם אורגן ופסנתר חשמלי), בסוף שנת 1974, הקימו השניים את להקת פיאמנטה והוציאו מספר אלבומים בשם הזה.
וומבט שעיר-אף
מאפיינים
שני המינים בסוג חולקים ביניהם מאפיינים חיצוניים דומים: גופם גדול וכבד ודמוי חבית, יש להם גפיים וצוואר קצרים, ראש רחב וקצר, וזנב קטנטן. המינים בסוג נבדלים מהסוג האחר במשפחה - וומבט מצוי במספר דברים בולטים: האוזניים שלהם ארוכות ומשולשות יותר, האף שלהם מחורץ ומשולש בניגוד גמור לאף העגלגל של הוומבט המצוי, והפרווה שלהם רכה וחלקה לעומת הפרווה הגסה של קרובם. הם גדולים ממנו באופן ניכר.
אאך (ריינלנד-פפאלץ)
היסטוריה
בין 1798 ל-1814 היה האזור בשליטה צרפתית, אך בעקבות קונגרס וינה (1815) נכלל בשטח פרוסיה.
מוסטפא מנסור
מנסור שב למצרים בפרוץ מלחמת העולם השנייה, ולאחר פרישתו ממשחק פעיל הוא אף אימן את אל-אהלי. בתקופה מאוחרת יותר בחייו הוא מונה לכהן כשר בממשלת מצרים.
סמינר אור החיים
לסמינר אודיטוריום מרווח המשמש מקום לעצרות וכינוסים לנשים בבני ברק.
במקביל לפעילות המוסד לבנות, הקימו מנהלי מוסדות אור החיים בשנות ה-60 ישיבה קטנה וישיבה גדולה בשם "אור התורה", עבור תלמידים בני עדות המזרח מכל הארץ. רבים מתלמידי הישיבה נישאו לבוגרות סמינר אור החיים.
אדם צובר זיכרונות
אדם צובר זיכרונות הוא שיר שכתבה יונה וולך. השיר הולחן על ידי שמעון גלבץ, והוקלט במקור על ידי דורית ראובני, ולאחר מכן על ידי אברהם טל.
קוסקוס שטיין
מצב
אף על פי שמגמת האוכלוסייה נמצאת בירידה, קוסקוס שטיין מסווג על ידי הרשימה האדומה של IUCN במצב השימור ללא חשש (LC), נוכח תפוצתו הרחבה, אוכלוסייתו הגדולה, וגם מאחר שלא סביר שתתרחש ירידה בשיעור הנדרש להעפיל לקטגוריה מאוימת. עם זאת, שלושת תת-המינים שלו עשויים לייצג שלושה מינים נפרדים, ובמקרה שמצבם יוערך בנפרד סביר להניח שחלק מהם יסווגו בקטגוריה מאוימת.
פרנצ'סקו גוויצ'ארדיני
חייו
ב-1526 נתמנה על ידי קלמנס השביעי לסגן המפקד העליון של כוחות האפיפיור. בתפקידו זה היה עד מרחוק לביזת רומא ולמעצרו של האפיפיור, מאורעות שהעיקו על מצפונו, משום שלפני כן יעץ לו לצאת למלחמה. למרות זאת, האפיפיור מינה אותו למושל בולוניה ב-1531, משרה שבה החזיק עד 1534, כאשר התפטר מתפקידו עם בחירתו של פאולוס השלישי לאפיפיור, ושב להתגורר בפירנצה.
חולון
שכונת אגרובנק (1934)
שלא כמקובל באותם ימים, רק לאחר שסיימו להניח את התשתיות המלאות לשכונה (למשל מגדל המים (שכונת אגרובנק)) הוחל בשיווק המגרשים לבנייה. כדי למשוך אנשים לשכונה החדשה, הוקצה בפאתי השכונה, בסמוך כיכר צמרת, בצומת שדרות קוגל ורחוב סוקולוב, שטח ללא תמורה לשם העברת בית החרושת לטקסטיל "לודז'יה" ממקום משכנו ברחוב נחמני בתל אביב. אריה שנקר, מחלוצי התעשייה בארץ ישראל, הקים שם את המפעל החדש, שסיפק מקומות עבודה רבים לתושבי השכונות החדשות ופעל בניהול אחיינו של אריה שנקר, בן ציון שנקר, שלימים הפך ליו"ר ועד השכונה, פעל לאיחוד השכונות למועצה מקומית ולאחר ייסודה היה חבר בה עד מותו. על שמו של בן ציון שנקר נקרא בית הספר היסודי ״שנקר״. אריה (לייב) שנקר נפטר בתל אביב ונקבר בבית הקברות טרומפלדור בשנת 1959.
מעמד האישה באסלאם
מעמד האישה בחברה האסלאמית מוגדר הן על ידי התרבות וההיסטוריה המוסלמית והן על ידי הכתבים הקדושים לאסלאם, השריעה. בהלכה המוסלמית, באים לידי ביטוי ההבדלים בין המגדרים על ידי חוקים דתיים המתייחסים לחובות והזכויות של כל אחד מהמינים. ההבדלים בין המגדרים הם תלויי תרבות וחברה, ובראשית המאה ה-21 ישנן מדינות מוסלמיות המאפשרות זכויות רבות לנשים עם הגבלות הנוגעות בדיני אישות, נישואין גירושין, מעמד, קוד לבוש והשכלה.
יחסים בין גברים לנשים
האסלאם אינו מעודד יחסים בין גברים לנשים שאינם נשואים, אולם ישנם כמה יוצאים מן הכלל, כך ניתן לראות את ח'דיג'ה, אשתו הראשונה של מוחמד, שהייתה אלמנה פעמיים, עשירה, אשת עסקים שהעסיקה את מוחמד ועזרה לו רבות וזאת לפני שהם התחתנו. דוגמה נוספת הן נשותיו של מוחמד שיעצו לנשים והגברים במדינה. במדינות המשטר האסלאמי השונות כמו ערב הסעודית, נאכפים כל יחסים בין גברים לנשים, שלטון הטליבאן מהווה דוגמה קיצונית לכך. במדינות בהן קיימים יחסים בין גברים לנשים, עדיין במסגד נעשית הפרדה בין גברים לנשים. ד"ר חנה רחמן, מאוניברסיטת חיפה, החוקרת את תקופת מוחמד, טוענת כי לנביא היתה מגמה להשליט על הקהילה המוסלמית המתהווה בחצי-האי ערב את הקוד החברתי-מוסרי שהיה מקובל על שבטו, קורייש, שבט זה היה שבט עירוני עשיר ומפותח, וקיים קשרי מסחר עם התרבויות החוץ-ערביות של אותם הימים. הנורמות שהיו מקובלות על בני קורייש היו שונות מאלה של שבטי הנוודים בחצי האי ערב. ככלל, סבורה ד"ר רחמן, שבהיבטים מסויימים, לפחות בנושא האישות ומעמד האשה, היה הגורם המקומי באזורים השונים לגורם הדומינאנטי, ולא נתקבל על פניו קוד איסלאמי קשוח כלשהו.
חולון
המועצה המקומית חולון
ב-12 באפריל 1942 התקיימו הבחירות הראשונות. לתפקיד ראש המועצה נבחר חיים קוגל, והמועצה כללה 11 חברים.
מעמד האישה באסלאם
קוד לבוש
לבישת החג'אב אצל נשים מוסלמיות נתפסת במערב כסימן לדיכוי נשים בחברה המוסלמית. מדינות אירופה אף הן נדרשו לנושא בעקבות מהגרים מוסלמים שהגיעו למדינתם וכך בשנת 2004 אסר בית המשפט הצרפתי על תלמידים בבית הספר להגיע לבית הספר עם סימנים דתיים כלשהם. באפריל 2010, נאסרה בבלגיה ההליכה עם בורקה במקומות ציבוריים. בצרפת נחקק באוקטובר 2010 חוק נגד כיסוי מלא של הפנים במרחב הציבורי. החוק המכונה "חוק הבורקה" מיושם מאז ה-11 באפריל 2011.
מוריס 15
מוריס 15 (באנגלית: Morris Fifteen) היא מכוניות משפחתית גדולה, מתוצרת יצרנית הרכב הבריטית Morris Motors Limited אשר יוצרה בין השנים 1934 – 1937 בבריטניה.
מעמד האישה באסלאם
נשים ופוליטיקה
ישנו ויכוח רחב הנוגע לשאלה האם נשים יכולות לעמוד בראש הנהגה פוליטית. פסק הלכה המתייחס לנושא זה הוא של צחיח אל בוכרי, אחד מששת החדית'ים הכי חשובים, שבו מוחמד אומר שעם שאותו תנהיג אישה לעולם לא יצליח. ארגונים פמיניסטיים ניסו להתווכח על אמיתותו של פסק הלכה זה. למרות זאת, קיימים מנהיגים אסלאמיים קלאסיים כמו אל- טברי, התומך בשלטון נשים. בתקופת טרום האסלאם, נשים כמו: איישה, אום וורקה וסמרה בת וואהיב, לקחו חלק בפעילויות הפוליטיות השונות. עם זאת, בעשורים האחרונים במדינות כמו אינדונזיה, פקיסטן, בנגלדש וטורקיה, בהם קיים רוב מוסלמי, נשים נמצאו בתפקידי מפתח פוליטיים. יש הטוענים שבאסלאם אין דבר שמתיר או אוסר שלטון על ידי נשים. עד לאחרונה, רוב מדינות האסלאם לא היו דמוקרטיות ולכן לנשים היה קשה יותר להיכנס לפוליטיקה, המגמה של המדינות המוסלמיות המודרניות היא נתינת דרגות שונות של הצבעה ושליטה על הממשלה. באזרבייג'ן, לנשים ניתנה הזכות להצביע משנת 1918, אולם במדינות אסלאמיות אחרות, זכות ההצבעה לנשים ניתנה רק בעשור האחרון. נכון לשנת 2019, חוץ מברוניי, מדינה בדרום אסיה (שבה זכות ההצבעה אינה מותרת גם לגברים וגם לנשים), בכל ארצות האסלאם או ארצות שבהן רוב האזרחים הוא מוסלמי, ישנה זכות בחירה לנשים. אף על פי כך, בלבנון, כלפי חוץ קיים זכות הצבעה לנשים ובפועל, נשים לבנוניות צריכות להוכיח שהן מלומדות כיוון שרק נשים שלמדו יכולות להצביע.
חולון
חינוך
נוסף על כך פועלת בעיר מועצת הנוער העירונית של חולון, אשר מטרתה לשפר את איכות חיי הנוער העיר. בנוסף, לילדים בכיתות ה-ו יש מועצה כזאת, בשם "פרלמנט הילדים" המייצגת את גילאי היסודי.
גני ילדים
כ-9,000 ילדים מלידה ועד גיל 6 כוללת מערכת הגיל הרך בחולון, ובה 185 כיתות גן במסגרת העירונית, וכ - 100 כיתות גן במסגרת פרטית, מעונות ומשפחתונים.
אליעזר ריבלין
משנה משפטית
בערעור על דחיית תביעת פיצויים של אשה שנפגעה במהלך קרב בין חיילי צה"ל למחבלים פלסטינים קבע השופט ריבלין ש"פסק זמן בפעולה המלחמתית, (הוא) פרק זמן שבו מתחדדת האחריות כלפי חפים מפשע וירי רשלני במהלכו אינו נהנה מחיסיון". בשולי הדברים, לאחר שדחה את הערעור, פנה אל המדינה בבקשה: "אף שהמחבלים אינם מכבדים כללי התנהגות אנושיים בסיסיים, ואף שלא הוכח כאמור שהמנוחה נפגעה מכוחות צה"ל, טוב היה לו נחלצה מדינת ישראל, ולו ולפנים משורת הדין, וכמחווה אנושית, להקל על מכאובם של חפים מפשע שנפגעו. בכך הייתה מגלה אך גדלות".
חולון
אקדמיה
בחולון פועלים המוסדות האקדמיים הבאים:
תיאטרון
עם זאת, ברחבי חולון פזורים מספרי תיאטראות קטנים יותר המשמשים בעיקר להצגות ילדים:
בתי קולנוע
כאשר הוקם קניון חולון, בשנת 1998, נפתח בתוכו בית קולנוע של רשת "גלובוס מקס" שכלל שישה אולמות צפייה. בית הקולנוע כונה "גיל" והיה הקולנוע היחיד בחולון במהלך שנות הפעלתו. עם זאת, גם קולנוע זה היה בסכנת סגירה עקב קשיים כלכליים הנובעים מהתמעטות בכמות הצופים בשנים האחרונות מחד, ומאידך חוסר היכולת להתחרות במתחמי הענק בתצורת מגה-פלקס שנפתחו ברחבי המדינה במהלך העשור הראשון של המאה ה-21. לבסוף, בתחילת חודש ינואר 2009, לאחר כ־11 שנות פעילות בלבד, נסגר בית הקולנוע בעקבות החלטת הנהלת הקניון על פתיחת חנות של המשביר לצרכן בשטחו.
החל מ-23 ביולי 2008 פועל בעיר סינמטק, במסגרת מרכז המדיטק בשם "סינמטק חולון". הסינמטק פועל במתכונת הרצה ומקרין כמה סרטים מדי שבוע. השקתו הרשמית הייתה באוקטובר 2008.
אוטובוסים
רוב האוטובוסים בחולון, יוצאים משכונת קריית שרת, אשר שם נמצא מסוף קריית שרת. לשם יוצאים ומגיעים 2 אוטובוסים פנימיים למסוף וולפסון, אוטובוסים לתל אביב, אזור, בת ים וראשון לציון.
קאלמאר
היסטוריה
קאלמאר הפכה לדיוקסיה (עיר מושב הבישוף המחוזית) ב-1603, עד שנת 1915. בשנת 1634 נוסד מחוז קאלמאר וקאלמאר הפכה לבירה המחוז. בשנת 1660, קתדרלת קאלמאר נבנתה על פי שרטוטיו של הארכיטקט נקדימון טסין האב. ונחנכה בשנת 1703.
התקופה המודרנית
בתקופה המודרנית קאלמאר הפכה לעיר תעשייתית. נמצא בה מפעל קאלמאר ורקסטה מייצר מנועי קיטור, רכבות ומכונות גדולות, שנרכש מאוחר יותר על ידי קונצרן בומברדייה  שסגר את מפעל המנועים ב-2005. מספנת קאלמאר, נוסדה ב-1679 ונסגרה ב-1981. חברת וולוו פתחה את מפעל וולוו קלמר לבניית מכוניות, ב-1974, אך סגרה אותו ב-1994. בקאלמאר ישנה אוניברסיטה עם למעלה מ-9,000 סטודנטים ומכון מחקר של חברת התקשורת הרב לאומית Telia Sonera.
אמנות מצרים העתיקה
היסטוריה
את תולדות אמנות מצרים העתיקה מחלקים לשלוש תקופות עיקריות: זו חלוקה שרירותית, כיוון שבכל 3000 השנים הללו לא נעשו כמעט שינויים בקאנון האמנותי, אשר הוקדש לחיי הנצח ונשמר בקפידה. מטרת הקאנון הייתה לשמור על נצחיות הפרעונים. לתקופה קצרה מאוד, בתקופת הממלכה החדשה, העז הפרעה אמנחותפ הרביעי לשבור את הקאנון האמנותי. הוא ניסה לעשות שינוי באמונה ובאומנות גם יחד: הוא הפך את הדת המצרית מדת פוליתאסטית לדת מונותאיסטית והפך את אל השמש "אתן" לאל היחיד. לאחר מותו, חזרו המצרים לקאנון.
עקרונות סגנון הפיסול
הפסלים מאוד ייצוגיים ומאוד גדולים, והפיסול נועד לייצג את האלוהי שבפרעה ולא את האנושי שבו. לכן, עיצוב הגוף הוא גרפי וסכמטי ולא נטורליסטי, והאיברים מעוצבים כמעט בנפרד ונראים כגליליים ומשולשיים. הפיסול פרונטלי ואינו מעובד מצידיו ואחוריו כיוון שהוא תמיד מול המתבונן ובמקרים רבים נחצב כאשר ההר בגבו. הילדים מתוארים כדמויות אנשים קטנות ולא כבעלי מבנה גוף ילדותי ריאליסטי.
ראיסה מאריטן
ז'אק מאריטן
הקורסים של הנרי ברגסון בקולג' דה פראנס, שבהם החלו מרטין וראיסה להשתתף בעצת חברם הטוב שארל פגי, עזרו להם לצאת מהייאוש הזה בכך שאפשרו להם לחוש את קיומה של אמת אובייקטיבית ו"עצם האפשרות" של עבודה מטפיזית.
המרה לקתוליות
זמן מה לאחר אירוסיהם ב-1904, הם פגשו את ליאון בלואה שהפך לידידם הגדול, והמיר את דתו לקתוליות. הטבילה שלהם, כמו גם זו של אחותה וורה, התקיימה ב-11 ביוני 1906, בכנסיית סן-ז'אן במונמארטר, עם בלואה כסנדק.
גאון אחזקות
גאון סחר
בשנת 2001, רכשה גאון אחזקות, באמצעות "המשביר השקעות", 41% מהון המניות וכ-50% מזכויות ההצבעה של חברת הקוסמטיקה AHAVA לפי שווי שוק של 12 מיליון דולר. בשנת 2007, ניסתה קבוצת גאון להנפיק את חברת AHAVA בבורסת AIM בלונדון אך הדבר לא יצאה לפועל. בפברואר 2008 רכשה קבוצת שמרוק 16.9% מהחברה לפי 72 מיליון דולר.
באוקטובר 2001 רכשה 50% מכפר השעשועים רשת חנויות צעצועים וחנויות הכל בדולר, שהמפעילה בזכיינות עשרות סניפים ברחבי המדינה, מידי מייסדי החברה ברשות אבי כץ. ביולי 2002, הוקמה רשת מוצרי תינוקות פיפו בייביז כחברת בת של רשת כפר השעשועים. ואחרי שנתיים מוזגה עם רשת רב קט. בנובמבר 2002 החלה רשת "הכל בדולר" גם למכור מזון (עד אז מכרה בעיקר מוצרי צריכה שוטפים). בתחילת 2005 "גאון סחר" מכרה את חלקה ברשת כפר השעשועים וחברות הבת שלה חזרה לקבוצת המייסדים.
מאזנות
מאזנות (באנגלית: Ailerons) הן משטחי היגוי נעים הממוקמים בשפת הזרימה (הפרופיל האחורי) של כנפי כלי טיס בעלי כנף קבועה כמו מטוסים ודאונים.
עקרון פעולה
באמצעות המאזנות ניתן לשלוט על הגלגול של המטוס. לרוב עבור תמרון גלגול מאזנת בכנף אחת יורדת והמאזנת בכנף השנייה עולה. הסיבה לכך היא שכאשר מאזנת אחת יורדת היא מגדילה את כוח העילוי וגורמת לכנף שלה לעלות למעלה, בעוד שכשהמאזנת השנייה עולה היא מפחיתה את כוח העילוי וגורמת לכנף שלה לרדת למטה, דבר היוצר מומנט גלגול סביב ציר האורך של המטוס.
ניתן לפצות בצורה יעילה על הסבסוב הנגדי על ידי שימוש בהגה הכיוון (rudder), שיוצר כוח צידי על המיצב האנכי (זנב) אשר יוצר מומנט סבסוב נגדי לצד השני. שיטה נוספת היא שימוש במאזנות דיפרנציאליות, במקרה זה המאזנת היורדת יורדת ביחס קטן יותר מאשר העלייה של המאזנת העולה. המאזנות יכולות להשתמש בשילוב של שיטות אלה. במטוסים כבדים כדוגמת הבואינג 747, בואינג 767, בואינג 777, בואינג 787 ומטוסי האיירבוס הראשונים נעשה שימוש בשני זוגות של מאזנות למטרה זו, זוג אחד בחלק הקיצוני של הכנף וזוג אחד של מאזנות קטנות יותר בין המדפים בכנף. במהירות גבוהה (לרוב מעל 250 קשר) המאזנות הפנימיות בלבד נעות, וכך מקטינות את מומנט הסבסוב שנוצר, ואילו המאזנות החיצוניות "ננעלות". במהירויות קטנות יותר, כמו בנחיתה, שני זוגות המאזנות נעים במקביל.
יוסף אלימלך באומגרטן
ביוגרפיה
באומגרטן היגר לארצות הברית עם משפחתו ב-1939 בעקבות האנשלוס באוסטריה. ב-1950 הוסמך לרב בישיבת תורה ודעת בברוקלין. נישא לנעמי רוזנברג בשנת 1953.
באומגרטן החל את לימודיו בתחום המתמטיקה עם תואר B.A. בהצטיינות ממכללת ברוקלין. היה זה מפגש מקרי באוניברסיטת ג'ונס הופקינס שגרם לו לשנות כיוון בתחום לימודיו, ובסופו של דבר הוענק לו תואר דוקטור בלימודים שמיים ב -1954. עבודת הדוקטורט שלו הייתה "כת היחד והאיסיים".
אמנדה קלמנט
ביוגרפיה
נפטרה ב-20 ביולי 1971 בסו פולס.
אליפות איטליה בכדורגל 1906
אליפות איטליה בכדורגל 1906 הייתה העונה התשיעית של התחרות שאורגנה על ידי התאחדות הכדורגל האיטלקית. המשחקים החלו ב-7 בינואר 1906 והסתיימו ב-6 במאי 1906.
שינייד קיוזאק
ביוגרפיה
ב-1975 עברה ללונדון והצטרפה ללהקה השייקספירית המלכותית. עוד באותה שנה הופיעה בסדרת הטלוויזיה "Quiller" בתפקיד רוז. הופעת הבכורה שלה בברודוויי הייתה בשנת 1984 עם הלהקה השייקספירית המלכותית. היא כיכבה לצדו של דרק ג'קובי וגילמה את רוקסן במחזה "סיראנו דה ברז'ראק" מאת אדמון רוסטאן בתרגומו של אנתוני ברג'ס. עוד שיחקה בתפקיד ביאטריס במחזה השייקספירי "מהומה רבה על לא דבר" בבימויו של טרי הנדס. ההפקה של "סיראנו דה ברז'ראק" צולמה לסרט ב-1985. ההפקה של "מהומה רבה על לא דבר" הוצגה בסטרטפורד-אפון-אייבון בתיאטרון רויאל שייקספיר בעונת 1982 - 1983, אחר כך הועלתה בתיאטרון ברביקאן בלונדון ב-1983 ו-1984 ובהמשך הועברה ההפקה לניו יורק שם הוצגה בתיאטרון גרשווין מאוקטובר 1984 ועד ינואר ו-1985. על הופעתה כביאטריס הייתה קיוזאק מועמדת לפרס טוני, ג'קובי זכה בפרס טוני על תפקידו כבנדיק באותה הפקה. אחרי ההופעה בברודוויי הוצגו שני המחזות בסיור הופעות בארצות הברית. ב-1992 השתתפה לצדו של בעלה ג'רמי איירונס בסרט "Waterland" עיבוד לרומן באותו שם מאת גרהם סוויפט.
אישטוואן ראדו
ביוגרפיה
ראדו למד משפטים באוניברסיטת בודפשט (כיום שמה אוניברסיטת אטווש לווראנד). הוא הפך לעיתונאי והחל את הקריירה שלו כעובד העיתון "נאפ" (Nap). בשנת 1912 הקים יחד עם ז'יגמונד לנקאי (מקודם: גוטמן) את כתב העת "עולם הקולנוע" (Mozivilág). בתקופת הרפובליקה הסובייטית ההונגרית (1919) הוא ניהל את הסוציאליזציה של בתי הקולנוע ההונגריים. לאחר נפילת הרפובליקה בסוף בשנת 1919 נכלא לתקופה קצרה. בשנת 1920, ערך יחד עם ויקטור לאני ואלברט הלד את "25 שנות הקולנוע". בשנת 1922 השתתף בהקמת "מועדון הקולנוע ההונגרי" (Magyar Filmklub); עד 1933 הוא היה תחילה המזכיר ואחר כך המזכ"ל של המועדון. בין השנים 1927–1940 היה הדרמטורג של חברת הסרטים מטרו גולדווין מאייר בבודפשט. בין השנים 1937–1939 היה הבעלים המשותף והמנהל של חברת הסרטים Prizma Film Kft. ראדו היה מעמיתי המערכת והכותבים של "לקסיקון הסרטים ההונגרי" הראשון שפורסם בשנת 1942. באותה השנה הוא שוב נכלא. הוא הצליח להשתחרר ועל אף יהדותו, בנסיבות לא חוקיות, הקים ב-1944 את "האיגוד המקצועי של יוצרי הסרטים" עם מנהל התיאטרון ארפאד הורבאט, השחקן בלה גאל (מקודם: גוטמן, שניספה במחנה הריכוז דכאו) ועם הכנר, מלחין ומנצח לאסלו אנדייל (מקודם: נויראט) שזמן מה היה המזכ"ל שלו. הוא הצליח לשרוד את השואה ואחרי 1945 מילא תפקיד חשוב באיגוד המקצועי של עובדי הקולנוע. בין 1945 לבין 1948, ערך את כתבי העת "חיי קולנוע" (Moziélet) ו"סרט חדש" (Új Film). הוא פרש לגמלאות בשנת 1948.
פונקציה מדידה
קירוב של פונקציה מדידה
פונקציה פשוטה היא פונקציה המקבלת מספר סופי של ערכים. יהא \ X מרחב ו קבוצות זרות במרחב, אז פונקציה ממשית פשוטה היא פונקציה מהצורה
רשומות רומח הדרקון
דרקונים של דמדומי הסתיו
הספר מתחיל בחזרתם של קבוצת חברים לאחר שנדדו חמש שנים, כל אחד לדרכו. הקבוצה המונה את תניס חצי-אלף, סער בהיר-להב, קרמון מאז'ר, רייסטלין מאז'ר, חלמיש כור-אש וגדילן קוץ-רגל. קיטיארה אות-מאטר, אחותם למחצה של רייסטלין וקרמון, הייתה צריכה להיות ביניהם, אך מסיבות שאינן ידועות נמנע ממנה להצטרף והיא שלחה הודעה מסתורית שלא תגיע.
ספר ראשון
החבורה מגיעה לספינה פרשון, שם ברם המסתורי משמש כהגאי. הספינה מפליגה לים הדם של איסטר, שהגישה אליו בלתי אפשרית עקב קיום מערבולת ענקית תמידית בו. קיטיארה עוקבת אחר הספינה עם צבאה, כשהיא על גבי דרקון. ברם נכנס לפאניקה ברגע שהוא רואה את צבאות האופל ומסיט את הספינה היישר אל המערבולת. רייסטלין מזהה את קיטיארה למרות היותה לבושה בשריון ותניס מספר לחבורה את האמת בנוגע להיעדרותו. אף על פי שאמונתם בו מתערערת, הם בוחרים להמשיך וללכת אחריו.
ספר שני
עקב ניצחונותיה הרבים, לאורנה כעת ידועה כ"גנרלית הזהובה". היא מגרשת את צבאות הדרקון מצפונה של סולאמניה ומשחררת את העיר קאלאמן מעולם בדיוק לקראת פסטיבל שחר האביב הממשמש ובא. אולם, צבאה של קיטיארה הצליח להחליש את צבא סולאמניה, שנותר פגיע בפני התקפות חוזרות ונשנות. קיטיארה מצידה מתכננת להפיל את לאורנה ממעמדה ובכך לפגוע במורל צבאה. היא שולחת לה מברק שטוען כי תניס חצי-אלף נמצא עימה משום שהוא פצוע אנושות, ומציעה את תניס בתמורה לבקריס. חרף התנגדותו של חלמיש, לאורנה מחליטה לסכן את הכל אם הנאמר במברק הוא נכון.
אפילוג
גדילן נותר שבור לב, כעת כשהוא יודע שפיזבן הוא אל ויאלץ להפרד מחבר נוסף. כדי לנחמו, פיזבן אומר לו שחלמיש ימתין לו במצודתו של ריאורקס. תניס ולאורנה עוזבים יחדיו ותניס נותן לה את טבעתה האבודה. אולם, לאורנה זורקת את הטבעת בטענה שהטבעת מסמלת אהבה אנוכית וחסרת בגרות. היא מבטיחה לו לחשל טבעת זהב וברזל שתסמל כיאות את אהבתם הנצחית.
לאסלו שרגי
עבודותיו בתיאטרון
מספר הצגות הבכורה שלו הרשומות במאגר התיאטרון: כרקדן: 11 ; ככוריאוגרף: 40, כבמאי: 162.
צבי סנונית
ביוגרפיה
נפטר מהתקף לב בערב ראש השנה תשכ"ז (1966), בן 33 במותו. הותיר את אשתו ובתם. נקבר בבית העלמין קריית שאול. ארכיונו, ובו יצירותיו, שמור בספרייה הלאומית.
אלכס אפשטיין (סופר)
ביוגרפיה
בשנת 2012 פרסם בפייסבוק ספר דיגיטלי חינמי בשם "לקסם הבא אזדקק לכנפיים". את הספר ערכה טל ניצן ובו 88 סיפורים קצרצרים. הספר יצא בגרסה מודפסת ובה 111 סיפורים.
Not Easy
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-37 מיליון השמעות.
החי באקוודור
אזורי הגידול באקוודור משתנים בין חוף האוקיינוס השקט הנוטה להיות מדברי במקצת, לעבר הרי האנדים הגבוהים והקרים ובמרכז מישורים ויערות גשם טרופיים באגן האמזונאס ולאורך הקצה הדרומי ישנם גם נהרות רחבים הזורמים לאורך פרו. לאורך אקוודור ישנם הרי געש, ביצות, כרי דשא ויערות ממוזגים. באיי גלאפגוס הנוף העיקרי הוא חופים והרי געש ולעיתים גם מדבריות או יערות.
חסרי חוליות
אף שלא נספרו כולם (תועדו מעל 15 אלף מינים) ישנם כנראה כ-300 אלף מינים שונים של חרקים, כאשר רובם הגדול מצוי ביער האמזונאס העצום. לפי מחקר מ-2008 של "Pontifical Catholic University of Ecuador" נרשמו בקפידה מספר רב של מיני חרקים, ביניהם מעל 8,305 מיני חיפושיות, 3,598 פרפרים, 1,283 דבוראים ו- 1,805 מיני זבובאים. בנוסף ישנו מגוון גדול של מיני עכבישאים שונים ושל רכיכות ביער ובחופים.
חולייתנים
בנהרות ובביצות ישנם דגים מקריני סנפיר שונים וגם טריגוני נהרות ורבים מהם אנדמיים לה, ביניהם חריתאים, שפמנונאים, גרום-לשונאים וגמבוזאים שונים. דגים רבים חיים לאורך החופים, סמוך לזרמים קרים וכן לחופי גלאפגוס.
האנדרטה לשרפה הגדולה של לונדון
מבנה
האנדרטה, שתוכננה על ידי כריסטופר רן ורוברט הוק, נבנתה בין השנים 1671 ל-1677. היא בנויה בצורת עמוד דורי מאבני פורטלנד, שבראשה דמות להבה מצופה זהב. בצדה המערבי תבליט המתאר את השרפה, מעשה ידי קיוס גבריאל קיבר. בתבליט נראה המלך צ'ארלס השני, ולצדו אחיו ג'יימס, דוכס יורק, (מאוחר יותר המלך ג'יימס השני), ומצדיהם מנחות דמויות החירות, האדריכלות והמדע את המלך בבנייה המחודשת של העיר.
דניס ראדר
ביוגרפיה
הוא נולד ב-9 במרץ 1945 בפיטסבורג, קנזס להוריו וויליאם ודורותיאה ראדר, יש לו שלושה אחים, ג'ף, ביל ופול. ב-1971 הוא נישא לפאולה דייץ' ונולדו לבני הזוג בן ובת, בריאן וקארי. לאחר תפיסתו ב-2005 התגרשה ממנו אשתו.
3M
פעילות בישראל
בינואר 2001 הודיעה על הקמת מפעל בנגב, כחלק משלב ראשון בתוכנית פיתוח של הפעילות התעשייתית של הקונצרן בישראל. המפעל היה מיועד לייצר חומרי אריזה מתוחכמים לתעשיית רכיבי האלקטרוניקה המקומית, אך בעקבות פריצת האינתיפאדה השנייה התוכנית בוטלה.
דניס ראדר
הלכידה
ראדר נתפס בשבת, 26 בפברואר 2005, לאחר ששלח למשטרה מכתב כקובץ ע"ג תקליטון. המשטרה זיהתה את מקור הקובץ - באמצעות מאפייניו - ככזה שנוצר על ידי משתמש בשם "דניס" באמצעות תוכנה הרשומה ע"ש הכנסייה הלותרנית בויצ'יטה. לאחר חקירה ממושכת המשטרה טמנה מארב לדניס ראדר - שכיהן כנשיא הכנסייה, בעירו פארק סיטי. דניס נתפס והודה בכל הרציחות ואף סיפק מידע פרטני על כל אחת ואחת מהן. בעת לכידתו, מלבד היותו איש הכנסייה הלותרנית, היה הרוצח פקח עירוני, חובב שירה וכללית אדם נחמד והידיעה על מעשיו הותירה את הקהילה הלותרנית הקטנה של פארק סיטי בהלם מוחלט. אחד הפסיכיאטרים שעבד עם צוות החקירה אמר לתקשורת: "עם כל הכבוד לטכנולוגיה, ראדר הוא שסייע לנו לתפוס אותו".
אליפות אירופה בכדוריד 2006
בית ב'
המשחקים נערכו בבזל באולם St. Jakobshalle שמכיל 8,500 מקומות.
בית ד'
המשחקים נערכו בברן באולם Wankdorfhalle שמכיל 3,100 מקומות.
בית העפלה I
המשחקים נערכו בבזל באולם St. Jakobshalle שמכיל 8,500 מקומות.
בן אשכנזי
הונו הפרטי הוערך (יולי 2018) בכ-4 מיליארד דולר.
ביוגרפיה
אשכנזי קנה את הנכס הראשון שלו בגיל 17. הוא למד לימודי ערב באוניברסיטת אדלפי, אבל לא סיים.
יוסוף אל-קרדאווי
שנותיו בקטר
ב-1961 עבר לקטר, ועמד בראש בית הספר העליון לדתות. פעילותו זו זיכתה אותו באזרחות קטרית, על בסיס שירות מצטיין למדינה. ב-1977 ייסד את הפקולטה ללימודי האסלאם באוניברסיטת קטר, ועמד בראשה עד 1990. בעקבות הוצאתם של "האחים המוסלמים" אל מחוץ לחוק במצרים, הוא המשיך להתגורר בקטר במשך שנים ארוכות, כשהוא נהנה מחסותה של משפחת המלוכה המקומית, ומחזיק בתואר ראש "המכון לחקר תולדות הנביא" באוניברסיטת קטר. במקביל הגיש תוכנית טלוויזיה בתחנת אל-ג'זירה.
נחשב לסמכות הרוחנית של אמיר קטר, תמים בן חמד אאל ת'אני.
קשריו עם הפלסטינים
באוקטובר 2000 הקים קרדאווי גוף בשם "איתילאף אל-ח'ייר" (מילולית: "קואליציית הטוב"; הכוונה ל"ציר הטוב", בניגוד להגדרת "ציר הרשע" של האמריקנים), שמשמש כארגון-גג לגיוס כספים לתנועת החמאס. איתילאף אל-ח'ייר מורכב מרשת של קרנות צדקה הקשורות לחמאס, ופועלות במתווה מקומי במספר מקומות בעולם. רוב הכסף המגויס מגיע לידי מוסדות חמאס, וסייע לחמאס לבסס את עצמו כאלטרנטיבה לרשות הפלסטינית. קרדאווי עצמו עומד בראשות הארגון, כשהוא נושא בתפקיד "ראיס אל-איתילאף"; לצדו נבחרו להנהגה העולמית מספר אישים מוסלמים בולטים, בהם גם השייח' עכרמה צברי, שכיהן אז כמופתי של ירושלים (כיום ראש המועצה המוסלמית העליונה בירושלים), והשייח' ראאד סלאח, מנהיג הפלג הצפוני של התנועה האסלאמית, המייצגים בארגון את פלסטין.
האסלאם במערב
קרדאווי תמך בדוקטרינת פִקְה אל-אַקַלִיַאת של טאהא ג'אבר אל-עלואני שמאפשרת הקלות הלכתיות עבור מוסלמים החיים כמיעוט במדינות המערב, על מנת להפיץ את האסלאם. ב-2003 הוא פרסם פתווה המצהירה כי "האסלאם יחזור לאירופה ככובש וכמנצח, לאחר שגורש ממנה פעמיים. הפעם, הכיבוש לא יהיה באמצעות החרב, אלא באמצעות ההטפה והפצת האידאולוגיה העתיד שייך לאסלאם, ודתו של אללה תנצח, בזכות אללה, את כל הדתות... התפשטות האסלאם, עד שיכבוש את העולם כולו ויכלול את המזרח ואת המערב, היא תחילת חזרת הח'ליפוּת האסלאמית... שהיא הראויה להוביל את האומה המוסלמית אל הניצחון".
הבה לי מוזיקה
במהלך מלחמת העולם השנייה, רוב צוותו של וולט דיסני התגייס לצבא, והנותרים זומנו על ידי ממשלת ארצות הברית לצורך יצירת סרטי תעמולה. כתוצאה מכך, לחברה היו מספר רעיונות "לא גמורים". על מנת לשמר את חזון סרטי האנימציה באורך מלא של וולט דיסני במהלך המלחמה, האולפנים יצרו שישה סרטי חבילה, אשר בנויים מפרקים קצרים חסרי קשר ביניהם המלווים בקטעי מוזיקה. זהו סרט החבילה השלישי, לאחר "סלודוס אמיגוס" ו"שלושת הקבלרוס". הסרט קיבל ביקורות מעורבות במיוחד עקב הקטע "אנשי מרטין ותושבי קוי", אשר הפגין אלימות רבה שלא הייתה נהוגה באותה התקופה. הסרט היה מועמד בפסטיבל הקולנוע בקאן הראשון.
Casey at the Bat
רסיטל על שחקן בייסבול יהיר בקריינותו של השחקן ג'רי קולונה.
טבח (סרט, 2010)
עלילת הסרט מתרחשת על אדמות בלארוס בשנות ה-60 של המאה ה-19, לאחר הדיכוי האכזרי של מרד קונסטנטין קלינובסקי בשנים 1863–1864. התסריט מבוסס על הרומן "לוקיס" מאת פרוספר מרימה על דוב זאב ומוטיבים של אגדות בלארוסיות ישנות. מרבית הסרט צולם בארמון סביטאפולק-צ'טרוורטינסקי ובמתחם הפארק בכפר ז'לודק (במחוז שצ'וצ'ינסקי, מחוז הורדנה).
נורי א-סעיד
כהונתו הראשונה כראש ממשלה (1930)
המלך פייסל הציע את נורי למשרת ראש הממשלה כבר בשנת 1929, אולם רק בשנת 1930 הסירו הבריטים את התנגדותם למינוי. כפי שעשה במשרותיו הקודמות, נורי מיהר למנות את תומכיו למשרות מפתח בממשל העיראקי, אולם בכך רק תרם להחלשת מעמדו של המלך בקרב השירות הציבורי, ולהתקררות ביחסים הקרובים שבין שני האישים. אחת מפעולותיו הראשונות כראש ממשלה הייתה חתימת ההסכם האנגלו-עיראקי בשנת 1930, צעד שלא זכה לאהדה כיוון שנתן למעשה גושפנקה חוקית לכוחותיה המנדטוריים של בריטניה וכן זכויות להחזקת בסיסים צבאיים בתחומי עיראק אף לאחר קבלת עצמאותה. בשנת 1932 הביא נורי את בקשתה של עיראק לחבר הלאומים לקבלת עצמאות שלטונית מלאה.
תיווכו במרד הערבי הגדול
נורי החל את תפקידו בפגישה עם הפקידים הבריטים ועם הוועד הערבי העליון, שם תבע המופתי את הפסקת העלייה לארץ ישראל כתנאי להפסקת השביתה הגדולה. ב-9 ביוני 1936 נפגש נורי עם חיים ויצמן בלונדון, אותו הכיר עוד מעת המשא ומתן על הסכם ויצמן-פייסל. בפגישתם הציע נורי לפתוח במשא ומתן מקיף בין הציונות לבין מדינות ערב, במסגרתו תוכר מדינה יהודית בארץ ישראל תמורת תמיכתם בפדרציה ערבית, בתנאי שיוסכם על הפסקה זמנית בעלייה. ההצעה הובאה לאישור המחלקה המדינית של הסוכנות היהודית ושם נדחתה.
נורי ניסה בשנית את מזלו בפגישה בירושלים עם משה שרתוק (לימים שרת) אך גם כאן נתקל בסירוב חד להפסקת העלייה בשל הרצון שלא לעודד בפרס את האלימות הערבית שהתפרצה במסגרת המרד. בסוף אוגוסט באותה שנה פנה נורי לבריטים והודיע כי כשל בנסיונותיו ואלו פנו לאפיקים אחרים.
שנות ה-50
המלוכה העיראקית יחד עם בעלת בריתה השושלת ההאשמית בירדן הגיבו לאיחוד שבין מצרים וסוריה ליצירת הרפובליקה הערבית המאוחדת (1 בפברואר 1958) על ידי יצירת הפדרציה הערבית של עיראק וירדן. (ניסיונו של נורי לשכנע אף את כווית להצטרף לפדרציה נכשל). נורי התמנה לראש הממשלה הראשון של הפדרציה, אשר באה חיש מהר אל קיצה עם ההפיכה הצבאית אשר שמה קץ לבית המלוכה העיראקי.
התקפות רשת
מתקפת סייבר היא פעולה מלחמתית התקפית, הננקטת על ידי ארגון או מדינה, על מנת לחדור למרחב הקיברנטי של היעד במטרה לגנוב ממנו מידע, לרוב בעזרת שימוש ברוגלה ובסוס טרויאני, וכן במטרה לשבש את הפעילות במרחב הקיברנטי ולהסב לו נזק או למערכות אחרות המסתמכות עליו (כולל פגיעה בחומרה), לרוב באמצעות נוזקה.
אירועי תקיפה בולטים משנת 2014
בנובמבר 2014, התנהלה מתקפת ההאקרים על סרטי סוני. מבצע זה כלל גנבה מסיבית של פרטי לקוחות, גנבה רחבת היקף של סרטים שטרם הופצו לקהל הרחב, גנבה רחבת היקף של דוא"לים פנימיים ושימוש בנוזקות שמוחקות דיסקים פיזית. חלק מהחוקרים מאמינים כי תקיפה זו מתבצעת על ידי "תוקפים מדינתיים" מקוריאה הצפונית, שמטרתם לפגוע בחברת סוני מכיוון שהיה בכוונתה לפרסם סרט שבראיית המשטר של קוריאה הצפונית, הוא פוגעני כלפיהם.
אירועי תקיפה בולטים משנת 2017
במאי 2017 בוצעה התקפה רחבת היקף באמצעות קריפטולוקר. בתקיפה נפגעו למעלה ממאה מדינות ולמעלה מ-200,000 מחשבים ובכלל זה, בתי חולים בבריטניה, חברות רכב ובכללן "רנו", חברת "פדקס", מערכת הרכבות בגרמניה, משרד הפנים הרוסי וגופים רבים אחרים. לפי פרסומים שונים, זו התקיפה הרחבה ביותר בהיסטוריה, מהסוג הזה. התקיפה גרמה להצפנת קובצי המידע במחשבים המותקפים באופן שלא ניתן "לשחרר" את המידע, אלא על ידי תשלום הכופר וקבלת מפתח ההצפנה. אחד הגורמים הראשונים שפרסם דו"ח מקצועי על הנושא, הייתה חברת קספרסקי.
באותו חודש, בארצות הברית, מונה מר רוברט מולר כתובע מיוחד לחקירת התערבות רוסיה בבחירות לנשיאות ארצות הברית ב-2016.
אירועי תקיפה בולטים משנת 2018
ב-13 ביולי 2018, התובע המיוחד לנושא התערבות רוסיה בבחירות לנשיאות ארצות הברית ב-2016, מר רוברט מולר, הגיש תביעה כנגד 12 קצינים רוסים, אנשי הג'י אר יו. לפי כתב התביעה, קצינים אלו ניהלו מערכת סייבר מדינתית שעניינה חדירה למחשבי הוועידה של המפלגה הדמוקרטית, גנבת דוא"לים מביכים והפצתם במספר מנגנונים שונים. לפי כתב התביעה, התוקפים השתמשו בהתקפות דיוג, בגנבת זהות ובאמצעים מגוונים להסתרת זהותם והמקומות מהם הם פועלים, בין השאר, תוך השענות על רשתות VPN שאפשרו להם להתחזות להאקרים הפועלים על דעת עצמם, ממקומות שונים בעולם. לפי כתב התביעה, התוקפים השתמשו, בין השאר, בתשלומים באמצעות מטבע מבוזר (Cryptocurrency) וזאת כדי להסוות את עקבותיהם.
ב-30 באוקטובר 2018, משרד המשפטים האמריקאי חשף שהוא הגיש תביעה כנגד קבוצה גדולה של סוכנים סינים בשירות פעיל, באשמה שהם ביצעו "מבצעי סייבר לגנבת מידע" וחדרו לצורך זה, לרשתות המיחשוב ולמחשבים של חברות המייצרות מנועי סילון אזרחיים.
ב-14 בנובמבר 2018 נחשף מבצע סייבר שפעל במשך למעלה משנה כנגד חיל האוויר הפקיסטני. המבצע, ככל הנראה, נועד לאיסוף מודיעין ומכיוון שהיה מתוחכם בצורה חריגה, החוקרים שחשפו אותו נוטים לייחס את המבצע לתוקפים מדינתיים. התוקפים עשו, בין השאר, שימוש ב"חולשות יום האפס" והשקיעו במניעת גילוי התקיפה על ידי "אנטי-וירוסים" של שמונה יצרנים שונים.
אירועי תקיפה בולטים משנת 2019
באמצע מאי 2019, מספר אתרי אינטרנט חשפו מבצע שעניינו השתלת סוס טרויאני במכשירי טלפון ניידים של היעד, על ידי ניצול חולשה מטיפוס "גלישת חוצץ" באפליקציית "וואטסאפ". ה"נוזקה" מאפשרת לתוקף להפעיל את המצלמה והמיקרופון של הנתקף ללא ידיעתו. לדברי האתרים בהם פורסם הנושא, ה"נוזקה" היא סוס טרויאני מתוצרת חברת NSO הישראלית.
ב-27 ביוני 2019, התפרסם כי חברת יאנדקס הותקפה על ידי נוזקה מטיפוס "רגין". יאנדקס היא חברת המיחשוב הכי גדולה ברוסיה ורבים משווים אותה ל"גוגל". לפי פרשנים רבים, העובדה שהתקיפה בוצעה באמצעות רגין מלמדת שמדובר בתקיפה מדינתית של אחת מחמש המדינות החברות בהסכם שיתוף המידע המודיעיני "חמש עיניים" (ארצות הברית, בריטניה, אוסטרליה, ניו זילנד וקנדה).
באוגוסט 2019 פורסם דו"ח נוסף, הפעם על ידי חברת מיקרוסופט, אשר דיווח על עליה גם במתקפות על מוצרי חומרה שהם חלק מהאינטרנט של הדברים, דוגמת מצלמות רשת, מדפסות רשת ועוד, זאת מכיוון שמוצרי חומרה אלו מאפשרים לתוקפים גישה נוחה יחסית אל תוך הרשת, ואמצעי לעקוף את האבטחה המשמעותית היותר שנמצאת בדרך כלל על מוצרי החומרה המשמעותיים יותר דוגמת שרתי מידע. מיקרוסופט ייחסו את המתקפות לקבוצת האקרים שמוכרת בשם Fancy-Bear במימון ממשלת רוסיה.
אירועי תקיפה בולטים משנת 2020
ב-19 במאי 2020, התפרסם באתר ynet מידע ולפיו, ב-24 באפריל 2020, האקרים איראנים תקפו מתקני תשתית מים ברחבי ישראל - באופן שהצליח לבוא לידי ביטוי פיזי. באותו יום, התפרסם בעיתון "וושינגטון פוסט" מאמר ולפיו ישראל תקפה מערכות שליטה ובקרה בנמל האיראני בנדר עבאס, ב-9 במאי. אם המידע נכון, מדובר ב"החלפת מהלומות" מידתית - באמצעות הקפדה לשמור את התגובות בתוך ממד הסייבר. אם מהלך האירועים, כפי שמתואר על ידי ה"וושינגטון פוסט", נכון - זה אומר שלתוקף יש יכולת לתכנן, לקבל החלטה, לפתח כלים, לחדור לרשתות ולהשתיל לתוכן פוגען שיעשה את מה שהוא תכנן - תוך שבועיים בלבד (יכולת כזו מחייבת הכרות עם מערכות היעד, לאורך זמן רב, מה שלכאורה רק מדינות יודעות לעשות).
בנוסף, בתחילת דצמבר, התפרסם כי קבוצות שונות מנסות לגנוב מידע המהווה קניין רוחני מחברות שמפתחות חיסונים לווירוס הקורונה.
אירועי תקיפה בישראל
באוקטובר 2022 חשף האתר טלקום ניוז, קבוצת תקיפה לבנונית בשם פולוניום, המתואמת עם גורמים רשמיים באיראן, שריגלה אחר 12 ארגונים בישראל ופעולותיה תועדו החל מיוני 2022 (על ידי מיקרוסופט) עד ספטמבר 2022.
שחיקה דמוקרטית
הונגריה ופולין
החל משנת 2010, הונגריה תחת הנהגתו של ויקטור אורבן תוארה כדוגמה לשחיקה דמוקרטית, כאשר אורבן החליש בצורה מובהקת את התקשורת ההונגרית (בחקיקה של חוקים המאפשרים קיומה של "תקשורת מאוזנת בלבד"), הקים מערכת בתי משפט חלופית בה שר המשפטים אחראי על מינוי וקידום השופטים וחוקק חוקים המעבירים לידיו סמכויות של הפרלמנט ההונגרי. הממשלה ההונגרית דחתה בתוקף את הביקורת על היחלשות הדמוקרטיה.
Van Canto
היסטוריה
כשהלהקה הוקמה היא יצרה את האלבום הראשון שלה A Storm to Come. האלבום כלל שבעה שירים של הלהקה וגרסת כיסוי לשיר Battery (שיר) של metallica והשיר "Stora Rövardansen" מתוך הסרט Ronja Rövardotter.
Metal a capella workshop
van canto פרסמו באתר שלהם את סדנת המטאל א קפלה, ובו הם מפרסמים כל שבוע פרק מתוך חמישה פרקים, את הסדנה מנחה סטפאן. עד עכשיו פורסמו 3.
דוד ליטבינוב
קריירה
בשנת 2010 בגיל 17 השתתף בתחרות המקצוענית הראשונה שלו, אליפות אירופה עד גיל 17 בספרד. שם סיים במקום ה-16.
ראסל ויינר
ביוגרפיה
ויינר סיים את תיכון רדווד בלארקספור, קליפורניה, בוגר אוניברסיטת סן דייגו עם תואר ראשון במדעי המדינה. הוא ארגן אירועים עבור Paul Revere Society, ועבד כסוכן נסיעות.
קוסקוס גמדי סולאווסי
קוסקוס גמדי סולאווסי (שם מדעי: Strigocuscus celebensis), הוא מין של כיסאי קטן-בינוני בסוג קוסקוס גמדי שאנדמי לאי סולאווסי במרכז אינדונזיה ולאיים שסביבו. קוסקוס זה תואר מדעית בשנת 1858 על ידי הזואולוג הבריטי ג'ון אדוארד גריי והוא המין הקטן ביותר במשפחת הקוסקוסיים.
תפוצה
קוסקוס גמדי סולאווסי אנדמי לאינדונזיה; כפי שמרמז שמו, הוא מצוי בעיקר ברחבי האי סולאווסי אך גם באי מונה דרומית לסולאווסי ובאיי סנג'יה צפונית לסולאווסי. האוכלוסייה באיי סנגיה מוכרת לעיתים כמין עצמאי.
פרויקט העגורים באגמון החולה
הקמת פרויקט העגורים וניהולו
במקביל להאכלת העגורים מתבצע מחקר של קק"ל והחברה להגנת הטבע ובמימון שירות היערות האמריקאי, שנועד לאפשר ניהול ממשק נכון לניהול פרויקט העגורים גם בעתיד ולהתמודד עם הגידול באוכלוסייתם.
ז'לקו קומשיץ'
קריירה אקדמית ומשפטית ושירות צבאי
קומשיץ', יליד סרייבו, למד באוניברסיטת סרייבו, ולאחר מכן בבית הספר של אדמונד וולש לשירות ציבורי דיפלומטי באוניברסיטת ג'ורג'טאון בוושינגטון. במקצועו הוא עורך דין.
חברותו בנשיאות בוסניה והרצגובינה
בבחירות בשנת 2010 נבחר שוב כנציג הקרואטי בנשיאות, עם 60.6% מהקולות (המועמד שאחריו זכה ב-19.7% מהקולות).
Up Out My Face
Up Out My Face הוא סינגל שהקליטה הזמרת-יוצרת האמריקאית מריה קארי, ביחד עם הראפרית הטרינידדית ניקי מינאז', מתוך האלבום, Memoirs of an Imperfect Angel. השיר יצא לאור ב-26 בינואר 2010, כסינגל הרביעי מתוך האלבום.
אנטוניו דה טורס חוראדו
ביוגרפיה
בעוד שטורס לא היה הראשון שהשתמש בשיטה זו, היה הוא זה ששיכלל את העיצוב הסימטרי של הגיטרה הקלאסית. על מנת להוכיח כי לוח התהודה ולא גב הגיטרה או הצד שלה הוא שבעיקר משפיע על עוצמת ואיכות הצליל של הגיטרה, בנה טורס בשנת 1862 גיטרה בה גב הגיטרה והצדדים של הגיטרה עשויים מעיסת נייר (גיטרה זו נמצאת כיום במוזיאון "לה לה מוזיקה" בברצלונה).
מיתוג מקומות
מיתוג מקומות זוכה לחשיבות גוברת בחברה הפוסט-תעשייתית בקרב מדינות מתפתחות ועם התפתחותה של הגלובליזציה. לפיכך, מיתוג מקומות קשור לתפיסה שמקומות מתחרים במקומות אחרים על אנשים, משאבים ועסקים, וכתוצאה מכך, מקומות שונים משווקים את עצמם.
מקסים גילן
ימים ראשונים
מפחד השלטון הפשיסטי, עלתה משפחתו (הוא, אחותו ואמו המשותקת) בפברואר 1944 לפלשתינה דרך פורטוגל, על סיפונה של האוניה "ניאסה", הועברה דרך מחנה המעצר בעתלית, ולאחר מכן השתכנה בשכונת התקווה. גילן למד את השפה העברית והאנגלית, קיבל מלגה לגימנסיה הרצליה, אך לא גמר את חוק לימודיו משום שנאלץ לסייע בפרנסת משפחתו. הוא עבד כנער שליח ביפו ערב מלחמת העצמאות, וגיבש אידאולוגיה לאומנית כמו-כנענית, שמתוכה הצטרף ללח"י ולחם בשורותיה במהלך מלחמת העצמאות. לאחר פיזור המחתרות על ידי בן-גוריון, השתתף בהקמתם של כמה ארגונים סמויים ששמו להם למטרה להפיל את משטר מפא"י. בגין פעילותו החתרנית נכלא בפעם הראשונה.
הבחירה בשמאל
בראשית שנות השישים, ערך והוציא יחד עם הצייר והאדריכל נחום כהן את כתב העת קילטרטן, כתב עת אוונגרדי בן גיליון יחיד. בין יתר הישגיו שמור לו החדרת יונה וולך הצעירה אל עולם הספרות. לפרנסתו תרגם גילן בשמות עט ספרות ארוטית מאנגלית ועבד כעורך משנה בשבועון "העולם הזה". גילן ייסד בשיתוף עם שמואל מור את כתב העת "בול", ששילב תכנים ארוטיים וניסה להתחרות ב"העולם הזה".
בית רובינשטיין
בית רובינשטיין הוא גורד שחקים הנמצא בצומת הרחובות דרך מנחם בגין ולינקולן בתל אביב-יפו, מול בית מעריב, בתכנון האדריכל אריה פרייברגר.
היסטוריה
הקמת הבניין החלה בשנת 1997 בשותפות בחלקים שווים של "קבוצת רובינשטיין" והקבלן מריו לזניק, בעלות של כ-60 מיליון דולר, שבנק הפועלים סיפק את המימון.
המבנה
המגדל מתנשא לגובה של 108 מטר והוא מכיל 28 קומות. שטחו הבנוי של הבניין, כולל החניון, הוא 62,000 מטר רבוע והוא מכיל 28 אלף מ"ר של שטחי משרדים וכ-2,000 מ"ר של מסחר. המגדל מחופה במלואו בזכוכית רפלקטיבית בגוון טורקיז וצורת תוכניתו כשל שלוש קשתות העוטפות האחת את השנייה. על גג המגדל מותקן תורן אנטנות בגובה של כ-10 מטרים. צורתו הקעורה של המגדל פונה לכיוון צפון-מזרח וקמורה לכיוון דרום-מערב. קומת הכניסה הראשית למגדל נמצאת במפלס מינוס אחת ביחס למפלס הרחוב, ויוצרת מחוצה לה פלאזה משוקעת שהייתה מיועדת בעתיד להתחבר לתחנת קרליבך שהוקמה בסמוך למגדל. קומת הקרקע משמשת למסחר ומסעדות.
בקלה ארקטית
מאפיינים
הדג מסנן טרף קטן כמו סרטנים, שטרגליים ושטצדאים ובתורו נטרף בידי טורפים הכוללים את הלבנתן, החדשן וכמה מיני כלבי ים כמו גם עופות ים ודגים אחרים.
מגדל טריביון
בתחילת שנת 2018, החלו עבודות שיפוץ נרחבות על מנת להופכו ממגדל משרדים למגדל מגורים. העבודות צפיות להסתיים עד 2020.
אירועי "בית פתוח" בשיקגו
החל משנת 2011, מגדל טריביון משתתף באירועי "בית פתוח" המתקיים בשיקגו כל שנה. במסגרת האירועים, ניתנת ההזדמנות למבקרים לסייר בפנים הבניין בחינם.
גליי
1988–1994
בזמן הזה, החלו חברי הלהקה לעזוב ולהצטרף אליה לעיתים קרובות. כשהבסיסט של הלהקה עזב, Takuro ידע שג'יירו, שהיה מהעיר שלהם גם כן וניגן בלהקת האינדי Pierrot עבר לטוקיו, והוא הזמין אותו להצטרף ללהקה. ג'יירו סירב בטענה שהוא כבר מצא את הסגנון המוזיקלי המתאים לו. באחת מההופעות שלהם Takuro ביקש ממנו למלא את מקום הבסיסט שחסר, ומאז אותה הופעה המשיך לקבל הזמנות לנגן איתם. בסופו של דבר, ג'יירו הצטרף באופן רשמי כבסיסט של הלהקה.
1995–2000
לאחר יציאת האלבום, גליי הפכה ללהקה מעט פופולרית יותר. הסינגל הרביעי שלהם, ”Freeze My Love“ הגיע על עשרים המקומות הראשון באחד ממצעדי הפזמונים היפניים, כאשר נכנס היישר אל המקום ה־19. חודשיים מאוחר יותר, הגיע אלבומם השני ”Speed Pop“ אל המקום השמיני במצעד, וב־1996, כבש אלבומם ”Beat Out!“ את פסגת המצעד. השיר סומן כנקודת מפנה בקריירה המוזיקלית של הלהקה. אלבומם הבא, ”Beloved“ שיצא לאור באותה שנה, היה האלבום הראשון שלהם שמכר יותר ממיליון עותקים. ב־1996 גליי הופיעו לראשונה ב־Budokan (זירת תיאטרון בטוקיו) עם סיבוב ההופעות ”Beat Out! Reprise Tour“. הלהקה הגדירה את ההופעה כהתגשמות החלום הגדול ביותר שלהם. באוגוסט 2007 הסינגל ה־12 שלהם, ”However“ שהה בפסגת המצעד במשך שבועיים, ולאחר שבוע חזר אליה למשך שלושה שבועות רצופים.
Re-Birth
בשנת 2005, הלהקה לקחה הפסקה זמנית מפעילות; בשנה זו, הסינגל היחיד שהוציאה הלהקה היה שיתוף פעולה עם ”Exile“. השיר נקרא ”Scream“. למעשה, היה זה שיתוף הפעולה הראשון של הלהקה. Scream, שיצא לאור תחת חברת התקליטים של Exile, היה לשיר החמישי הנמכר ביותר באותה השנה.
קייט קארו
ביוגרפיה
מרי ויליאמס נולדה באוקלנד, קליפורניה, והחלה את הכשרתה לאמנות בבית הספר לעיצוב בסן פרנסיסקו אצל ארתור מתיוס וקיבלה את "המדליה המיוחדת על מצוינות בציור" של בית הספר בשנת 1891.